./data/phi0978/phi001/phi0978.phi001.perseus-lat2.xml
Pliny the Elder
eadem cum oleo trita ignes sacros leniunt betaefoliis superinligatis  candido ovorum in oculis et pili reclinantur Hammoniaco trito admixtoque et vari in faciecum pineis nucleis ac melle modico  ipsa facies inlitasole non uritur  ambusta aquis si statim ovo occupentur,pusulas non sentiunt—quidam admiscent farinam hordeaciam et salis parum—, ulceribus vero ex ambustocum candido ovorum tostum hordeum et suillo adipemire prodest  eadem curatione ad sedis vitia utuntur,infantibus quidem etiam si quid ibi procidat ; ad pedumrimas ovorum candido decocto cum cerussae denariorumII pondere, pari spumae argenti, murrae exiguo, deinvino; ad ignem sacrum candido ovorum ternum cumamylo  aiunt et vulnera candido glutinari calculosquepelli  —Lutea ovorum cocta, ut indurescant, admixtocroco modice, item melle, ex lacte mulieris inlita doloresoculorum mitigant, vel cum rosaceo et mulso lana oculisinposita, vel cum trito apii semine ac polenta in mulsoinlita  prodest et tussientibus per se luteum devoratumliquidum ita, ut dentibus non attingatur, thoracis destillationibus, faucium scabritiae  privatim contra haemorrhoidas morsui inlinitur sorbeturque crudum  prodest etrenibus, vesicae rosionibus exulcerationibusque  cruentaexcreantibus v ovorum lutea in vini hemina cruda sorbentur, dysintericis cum cinere putaminis sui et papaveris suco ac vino  dantur coeliacis cum uvae passaepinguis pari pondere et malicorii per triduum aequisportionibus, et alio modo lutea ovorum III, lardi veteriset mellis quadrantibus, vini veteris cyathis III, trita adcrassitudinem mellis et, cum opus sit, abellanae nucismagnitudine ex aqua pota, item ex oleo fricta terna, totisovis pridie maceratis in aceto; sic et lientericis, sanguinem autem reicientibus cum III cyathis musti  utunturisdem ad liventia, si vetustiora sint, cum bulbis ac melle sistunt et menses mulierum cocta et e vino pota, inflationes quoque vulvae cruda cum oleo ac vino inlita  utiliasunt et cervicis doloribus cum anserino adipe et rosaceo,sedis etiam vitiis indurata igni, ut calore quoque prosint,et condylomatis cum rosaceo; item ambustis durata inaqua, mox in pruna putaminibus exustis, tum lutea exrosaceo inlinuntur  fiunt et tota lutea, quae vocant sitista,cum triduo incubita tolluntur  stomachum dissolutum confirmant pulli ovorum cum gallae dimidio ita, ne ante IIhoras alius cibus sumatur  dant et dysintericis pullos inipso ovo decoctos admixta vini austeri hemina et parimodo olei polentaeque —Membrana putamini detractasive crudo sive cocto labrorum fissuris medetur, putaminis cinis in vino potus sanguinis eruptionibus  comburi sine membrana oportet  sic fit et dentifricium  idemcinis et mulierum menses cum murra inlitus sistit  firmitas putaminum tanta est, ut recta nec vi nec pondereullo frangantur nec nisi paulum inflexa rotunditate — Tota ova adiuvant partum cum ruta et aneto et cuminopota e vino  scabiem corporum ac pruritum oleo et cedriamixtis tollunt, ulcera quoque umida in capite cyclaminoadmixta  ad puris et sanguinis excreationes ovum crudumcum porri sectivi suco parique mensura mellis Graecicalefactum hauritur  dantur et tussientibus cocta et tritacum melle et cruda cum passo oleique pari modo  infunduntur et virilitatis vitiis singula cum ternis cyathispassi amylique semuncia a balneis; adversus ictus serpentium cocta tritaque adiecto nasturtio inlinuntur —Cibo quot modis iuvent, notum est, cum transmeent faucium tumorem calfactuque obiter foveant  nullus est aliuscibus, qui in aegritudine alat neque oneret simulque vimpotus et cibi habeat  maceratorum in aceto molliri diximus putamen ; talibus cum farina in panem subactiscoeliaci recreantur  quidam ita resoluta in patinis torrereutilius putant, quo genere non alvos tantum, sed et menses feminarum sistunt, aut, si maior sit impetus, crudacum farina et aqua hauriuntur  et per se Iutea ex iisdecocuntur in aceto, donec indurescant, iterumque cumtrito pipere torrentur ad cohibendas alvos  fit et dysintericis remedium singulare ovo effuso in fictile novumeiusdemque ovi mensura, ut paria sint omnia, melle, moxaceto, item oleo confusis crebroque permixtis; quo fuerintea excellentiora, hoc praesentius remedium erit  alii eademmensura pro oleo et aceto resinam adiciunt rubentem vinumque ; et alio modo temperant, olei tantum mensurapari pineique corticis II sexagensimis denarii, una eiusquod rhum diximus, mellis obolis v simul decoctis, ita ut cibus alius post IIII horas sumatur  torminibus quoque multi medentur ova bina cum alii spicis IIII unaterendo vinique hemina calefaciendo atque ita potui dando  et, ne quid desit ovorum gratiae, candidum ex iis admixtum calci vivae glutinat vitri fragmenta; vis vero tantaest, ut lignum perfusum ovo non ardeat ac ne vestis quidem contacta aduratur  de gallinarum autem ovis tantumlocuti sumus, cum et reliquarum alitum restent, magnaeutilitatis, sicut suis locis dicemus